als_Latn dik_Latn sag_Latn
Dihet që dieta dhe stili i jetesës së nënës gjatë shtatëzanisë janë të rëndësishme për mirëqënien e foshnjës, por një studim i ditëve të fundit publikuar nga Universiteti I McGill, në Montreal, zbulon se dieta e babait përpara ngjizjes së foshnjes luan një rol po aq të rëndësishëm në shëndetin e të porsalindurit.
Në studimin e publikuar në revistën shkencore Nature Communications (Komunikimet e Natyrës), studiesit zbuluan se foshnjet janë më të prirura të lindin me defekte apo problem shëndetësore, kur babai konsumon një dietë jo të shëndetshmë dhe me pak folate. Shkencëtarët përllogaritën rreth 30% rritje të defekteve embrionale dhe të lindura në rastet kur babai konsumoi një dietë të varfër, pa vlera ushqyese, me shume yndyrna apo kur ai vuante nga obeziteti. Këto defekte përfshinin keqformime të shtyllës kurrizore, keqformime të fytyrës, keqformime të organeve etj.
Folatet, të cilat gjenden në fruta, perime, mish etj, janë mjaft të rëndësishme për zhvillimin normal embrional dhe shëndetin e foshnjes. Shpeshhere gratë shtatëzëna këshillohen nga mjeku të konsumojnë suplemente me përmbajtje të acidit folik për të shmangur dështimet ose defektet embrionale.
“Nuk varet vetëm nga nëna.” – shprehet Sarah Kimmins, biologe e universitetit dhe drejtuese e kërkimit shkencor. “Studimi ynë tregon se babai luan gjithashtu një rol të rëndësishëm në shëndetin e pasardhësve, duke filluar që nga zhvillimi embrional”
Studiuesit këshillojnë se meshkujt duhet të kujdesen për zgjedhjet që bëjnë përpara se të kenë një fëmijë po aq sa femrat. AND-ja në spermën e meshkujve ka një “memorie” të vecantë kimike (të njohur si epigjenom) ku ruan informacione mbi mjedisin, dietën ushqimore, zgjedhjet të stilit të jetesës etj. Epigjenomi është si një celës që “ndez” ose “fik” gjenet në ADN, dhe luan një rol të rëndësishëm në shëndetin dhe mirëqënien e individit. Kështu, gjithcka qëna rredhon si ushqimet që konsumojmë, alkooli, duhani, fizkultura etj, do të ndikojnë në cilësinë e spermës, cilësinë e ADN-së, dhe shëndetin e pasardhësve.
“Kushtoji vëmendje çdo zgjedhjeje që bën duke filluar nga duhani, alkooli, ushqimet që konsumon dhe ji i vetdijshëm se nëse po bën një zgjedhje jo të shëndetshme, ky informacion do të transmetohet edhe tek pasardhësit e tu” – shprehet Kimmins.
als_Latn als_Latn als_Latn als_Latn als_Latn als_Latn